projecte-aina/catalan_government_crawling huggingface dataset:
Amb motiu de l'any dedicat als Bofarull de Reus, s'ha programat un cicle de conferències i una mostra de documents d'arxiu referent als Bofarull durant aquest mes d'octubre.
Les activitats tindran lloc al Palau Bofarull de Reus i a l'Arxiu i s'iniciaran el pròxim dia 2 d'octubre amb la conferència "Don Prósper de Bofarull, arxiver de la Corona d'Aragó (1814-1849)" a càrrec de Carlos López Rodríguez, director de l'Arxiu de la Corona d'Aragó.
Salvador J. Rovira i Gómez ens oferirà la conferència "Els Bofarull uns burgesos ennoblits".
El cicle finalitzarà el dia 16 amb la conferència "Reus a l'època dels Bofarull.
Participació de la nissaga al servei de la comunitat" a càrrec del Dr.
A la sala d'exposicions de l'Arxiu Comarcal del Baix Camp / Arxiu Municipal de Reus es podrà veure la mostra documental "Els Bofarull a través dels documents d'arxiu" del 2 al 31 d'octubre.
El 14 de novembre, va tenir lloc a l'Arxiu Comarcal del Baix Camp, l'acte de presentació i lliurament de les imatges digitalitzades als ajuntaments de les poblacions de la Comarca del Baix Camp.
L'acte va comptar amb la presència del president del Consell Comarcal del Baix Camp, Joaquim Calatayud, el cap del Servei Coordinació General d'Arxius del Departament de Cultura, Enric Cobo, el director de l'Arxiu Comarcal del Baix Camp, Sabí Peris, i diversos alcaldes i alcaldesses i representants d'ajuntaments dels municipis del Baix Camp.
Aquest acte és el resultat d'un projecte, impulsat per l'Arxiu Comarcal amb la col·laboració del Consell Comarcal del Baix Camp, que ha consistit en la digitalització, en diferents fases, de documentació municipal en què han participat els 28 ajuntaments.
Amb aquest lliurament ja són 75.000 les imatges digitalitzades i accessibles per internet a través de l'aplicació "Arxiu en Línia".
Els documents digitalitzats, procedents de 30 fons documentals, corresponen majoritàriament a quaderns, llibres d'actes, llibres singulars com ordinacions i privilegis, i documents sobre padrons i població, entre altres.
A través d'aquest projecte, que encara s'està executant, es van incorporant al patrimoni digital de la comarca documents de tots els municipis i es promou el seu accés per internet.
A més, es garanteix una millor conservació dels originals en paper, l'accés obert als ciutadans i la preservació digital, ja que aquestes imatges queden desades en el Dipòsit Digital d'Arxius de Catalunya.
Un aspecte que també cal remarcar és la implicació del conjunt d'ajuntaments de la comarca que han volgut participar de forma activa aportant els seus fons documentals més rellevants.
Aquest fet va ser destacat tant pel president del Consell Comarcal del Baix Camp, com pels representants de l'Ajuntament de Reus i del Departament de Cultura.
Actualment s'està finalitzant la tercera fase de digitalització, que incorporarà més de 70.000 noves imatges.
Des de l'Arxiu s'espera que aquest projecte tingui continuïtat i que es pugui anar ampliant el nombre de documents digitalitzats i accessibles par a tothom a través d'internet.
Per tal de facilitar una consulta segura s'estableix que aquesta es farà mitjançant el procediment de cita prèvia
L'Arxiu Comarcal del Baix Camp a partir del proper dijous 1 d'octubre inicia l'horari d'hivern: de dilluns a dijous de 9 a 14 h i de 15.30 a 18 h i els divendres de 9 a 14 h.
Per tal de complir amb les mesures anti-Covid i facilitar una consulta segura s'estableix que aquesta es farà mitjançant el procediment de cita prèvia, ja sigui a través del correu electrònic [EMAIL] i/o el telèfon 977010054.
Les persones usuàries hauran de comunicar, mitjançant els canals indicats, i amb un mínim de 24 hores d'antelació, la sol·licitud d'accés a la consulta presencial, tot indicant el nom, la data, l'hora i la durada aproximada de la visita.
Igualment, per facilitar la preparació de la consulta, i en la mesura del possible, haurà de fer constar la documentació que vol consultar o la temàtica que li interessa.
Poden consultar prèviament els instruments de descripció dels fons i documents gestionats per l'ACBC, a través del portal Arxius en línia, així com algunes publicacions de la nostra hemeroteca, al portal XAC premsa.
Cal tenir present els següents aspectes:
Ja teniu a les llibreries el nou títol de la col·lecció "Catalunya Desapareguda", el número 51 correspon a Tortosa
És un recull fotogràfic d'un total de 162 imatges referides a la ciutat de Tortosa que comprèn un període de cent anys aproximadament.
L'objectiu de la tria bàsicament és donar a conèixer espais i elements que han desaparegut en el transcurs del temps, la visió dels quals ens ajuda a descobrir i a interpretar el paisatge urbà ja oblidat o en el qual vivien els nostres avantpassats.
Els comentaris, a manera de peus de les fotografies, ens ajuden a contextualitzar-les i a reflexionar sobre un passat ja intangible.
Per tal de complir les directrius establertes durant l'etapa de desconfinament, s'estableix el servei de consulta amb cita prèvia, mitjançant l'adreça electrònica [EMAIL] o al telèfon 977 44 15 25.
Les persones usuàries hauran de comunicar, mitjançant aquests canals, i amb un mínim 9h. de 24 hores d'antelació, la sol·licitud d'accés a consulta presencial, tot indicant el nom, la data, l'hora i la durada aproximada de la mateixa.
Igualment, per facilitar-ne la preparació i mentre li sigui possible, haurà de fer constar la documentació que vol consultar.
L'ACBEB respondrà tot indicant el dia i l'hora que es podrà realitzar.
Una ullada a l'Ebre a través dels objectius de....
Des de l'Arxiu Comarcal del Baix Ebre, ens sumem a la celebració de la setmana Internacional dels Arxius, tot coincident amb la Primavera Fotogràfica, presentant un recull d'imatges de finals del segle XIX i la primera meitat del segle XX, en que el protagonisme és el riu Ebre.
S'han seleccionat més d'una cinquantena de fotografies, dipositades a l'Arxiu, dels fons de Ramon Borrell, Gerard Vergés i Pista Hitz, en els que podem veure un riu navegable i ple de vida, a on es practicava l'esport, tenien lloc festes majors i esdeveniments socials.
Per visualitzar la gravació cliqueu AQUÍ
Les sèries històriques del fons de l'ajuntament de Tortosa s'inicien a principis del segle XIV.
Una d'elles, la dels Llibres de Clavaria, ens aporta informació cabdal de la quotidianitat de la societat tortosina des de l'època baix medieval.
Allí és a on trobem anotacions de les despeses ocasionades en la celebració de la festa de Corpus.
La referència de joglars, de músics, de brandons pintats i de tot tipus d'ornaments per engalanar els llocs a on passava la processó, són la prova més tangible de la llarga tradició d'aquesta festa a la ciutat.
Podeu veure un VÍDEO que hem gravat i que ens mostra el que diem.
L'Arxiu Comarcal del Baix Empordà ja disposava de Google Street View per passejar per les seves dependències.
Ara disposem de dues visites multimèdia.
Des del Tour virtual podreu seguir uns camins per visualitzar els diferents espais de l'arxiu, on hi ha píndoles d'informació sobre la finalitat dels espais referenciats i sobre diversos suports i tipologies documentals: plànols, cartells, fotografies, protocols notarials, etc.
Google Expeditions amplia les explicacions, té un discurs més pedagògic que l'anterior, i permet la visita guiada i interactiva per grups.
Mostra 11 escenes amb un major número d'elements multimèdia que expliquen els espais i nombrosos documents conservats al nostre arxiu.
Us recomanem especialment la visita al terrat on, a partir de la vista panoràmica actual, podem visualitzar una vista panoràmica del primer terç del segle XX, i les imatges del castell de la Bisbal, de l'església parroquial, del convent dels franciscans, del Puig de Sant Ramon i de l'antiga fàbrica de Terracotta.
Aquestes visites virtuals són multidispositiu, és a dir, s'hi pot accedir des de qualsevol ordinador, smartphone o tablet, i fins i tot amb ulleres de realitat virtual sense necessitat d'instal·lar cap aplicació o programari específic.
Aquest any 2020 hem finalitzat el catàleg dels cartells que es conserven al nostre arxiu en diferents fons i que sumen més de dues mil unitats.
En aquesta exposició presentem els seixanta-un cartells que corresponen a la Festa Major de la Bisbal, tant els oficials com els d'activitats concretes.
El recull de cartells, ordenats cronològicament, comença el 1949 i finalitza el 2013.
Com podreu observar, hi ha molts buits que us convidem a omplir amb donacions de material que potser encara teniu a casa.
El conjunt ens permet observar l'evolució en el disseny i detectar èpoques econòmicament més o menys difícils, a partir de les diferents qualitats dels suports i de la simplicitat o complexitat dels dissenys.
L'exposició estarà ubicada al Mundial i formarà part de les visites guiades de l'Imaginari Popular i Bestiari de la Bisbal (església i vestíbul del Mundial).
Aquestes visites seran en grups de 10 persones i cal fer la inscripció a les oficines del Mundial (de dilluns a divendres de 9 a 13 h) o al telèfon 972 64 25 93.
Inauguració: 8 d'agost a les 12 h.
Els dies 14 i 18 d'agost a les 10 h.
Els dies 15, 16 d'agost a les 18 h.
Commemoració dels fets del 6 d'octubre de 1869
Els fets del 6 d'octubre de 1869 foren la conseqüència de la revolta dels republicans federals contra l'aprovació de la Constitució de 1869 i la proclamació de rei d'Espanya d'Amadeu de Savoia.
La premsa de l'època recollí el que s'anomenà El Foc de la Bisbal, que consistí en la defensa de la ciutat davant de l'exèrcit.
Aquest és un fet que tradicionalment ha estat recordat a la Bisbal.
L'Arxiu Comarcal del Baix Empordà col·labora enguany en l'homenatge als caiguts, al monument del cementiri municipal.
Romandrà tancat fins a nou avís a conseqüència d'un rebrot de la COVID-19 en el territori
L'Arxiu Comarcal del Baix Llobregat ha de tancar novament per raó de les últimes restriccions pel rebrot de la Covid-19 a Barcelona i a altres municipis de l'Àrea Metropolitana, com Sant Feliu de Llobregat.
L'Ajuntament de Sant Feliu de Llobregat i l'Arxiu Comarcal del Baix Llobregat han elaborat tres exposicions virtuals sobre la història de la Festa de Tardor
Aquest any la Festa de Tardor serà molt diferent de totes les anteriors i és per això que volem tenir molt present com s'ha celebrat fins ara.
Podrem veure documents, fotografies i vídeos d'aquesta tradició que es remunta al segle XVII amb la celebració de l'onomàstica de Sant Rarimi, el copatró de Sant Feliu.
Veurem com la Festa Major Petita ha evolucionat fins a transformar-se en una festa gran, com és l'actual Festa de Tardor.
A partir d'ara serà més fàcil seguir-nos
L'Arxiu Comarcal del Baix Ebre volem apropar-nos a la ciutadania i hem pensat que una bona manera és a través de les noves xarxes socials.
És per això, que hem creat el nostre compte a Facebook i a Twitter, per poder explicar-vos totes les activitats que fem i els fons als que podeu accedir.
Amb motiu del Dia Internacional dels Arxius, el 9 de juny, l'Arxiu Comarcal del Baix Ebre inaugurarà una exposició amb la documentació del fons Cine Fèmina.
A partir del fons documental del cine Fèmina, dipositat a l'Arxiu, s'exhibirà una mostra de cartells, fotogrames, programes de ma, fotografies, correspondència amb les distribuïdores cinematogràfiques i d'altra documentació que ens atansa a l'últim cinema emblemàtic de la ciutat de Tortosa.
El cine Fèmina va obrir el seu mític teló de vellut el 22 de desembre de 1943, amb l'èxit del moment, El Escándalo, de José Luis Sáenz de Heredia. i el va tancar el 28 de desembre de 1998, amb Barrio, de Fernando León de Aranoa.
Al llarg d'aquests 55 anys de cinema, s'hi van projectar milers de pel·lícules amb les quals han crescut diverses generacions: bàsicament clàssics de Hollywood, spaghetti western; espanyolades, pel·lícules de sèrie B, comèdies italianes i algun cinema d'autor.
Cal dir també que a l'edifici del Fèmina, obra notable de l'arquitecte José M. Franquet, s'hi van fer actes culturals, socials i polítics..
Del fons documental existent, força complet, amb sèries continuades respecte la seva construcció, la contractació de serveis, l'intercanvi amb les distribuïdores, la comptabilitat, el taquillatge, el personal, etc., cal destacar, des del punt de vista gràfic, la col·lecció de cartells corresponents als grans cartellistes del moment com Josep Soligó, Francisco Fernández Zarza (Jano), Carlos Escobar (Esc), Tom William Chantrell o Macario Gómez Quibus (Mac) i els fotogrames en cartró acolorits que es penjaven a fora del cinema a mena de reclam publicitari.
Aquesta exposició complementa la d'"Aquelles tardes...120 anys de cine a les Terres de l'Ebre", organitzada pel Departament de Cultura, Museu de les terres de l'Ebre i Museu de Tortosa.
L'exposició, d'entrada lliure, estarà oberta del 9 de juny al 8 de juliol, de dilluns a divendres de 10 a 14h i dissabtes de 18 a 20h.
La mostra ha estat produïda pel Museu Memorial de l'Exili de la Jonquera (MUME)
Els esdeveniments dels darrers mesos de la Guerra Civil Espanyola varen convertir les viles frontereres de la Jonquera, Portbou, Puigcerdà i Camprodon, en la principal porta de sortida dels milers de persones que fugien del franquisme.
Dels prop de mig milió de refugiats que marxaren el febrer del 1939, al voltant de la meitat passaren per La Jonquera i El Portús.
Un cop travessada la línia de frontera alguns refugiats van ser dispersats i acollits en diferents departaments francesos i d'altres, en un nombre molt important, van ser reclosos en camps de concentració provisionals o permanents al departament dels Pirineus Orientals.
D'aquesta manera s'inicià per a molts, un llarg exili.
L'exposició es podrà visitar a la sala de consulta de l'Arxiu Comarcal del Baix Empordà (ACBE), del 19 de febrer al 15 de març de 2020, amb entrada lliure dins dels horaris d'apertura de l'Arxiu.
En el marc d'aquesta exposició l'ACBE organitza una conferència titulada " 81 anys de la retirada republicana i l'exili del Baix Empordà ", el dimecres 26 de febrer a les 19,30 h, a la sala d'actes de l'ACBE.
La conferència anirà a càrrec de Jordi Gaitx, autor del llibre L'exili del Baix Empordà al 1939, publicat per l'ajuntament de la Bisbal d'Empordà l'any 2007 per la obtenció del XVI Premi Pere Lloberas.
Setmana Internacional dels Arxius 2020
La UNESCO va crear el Consell Internacional d'Arxius (ICA) el 9 de juny de 1948.
Aquest organisme té com objectiu la defensa, la conservació i la protecció de qualsevol tipus de documentació, i agrupa totes les institucions arxivístiques i professionals internacionals.
El 2007 es va designar la data del 9 de juny com a Dia Internacional dels Arxius i, cada any, durant tota una setmana, els arxius organitzen diferents activitats a tot el món.
Enguany l'Arxiu Comarcal del Baix Empordà (ACBE) participa en el projecte, impulsat per la Comissió organitzadora dels actes del Dia Internacional d'Arxius i formada pels arxius de la XAC (Xarxa d'Arxius Comarcal de Catalunya), l'ANC (Arxiu Nacional de Catalunya), la Direcció General del Patrimoni Cultural del Departament de Cultura de la Generalitat de Catalunya, l'AAC-GD (Associació d'Arxivers i Gestors de Documents de Catalunya) i molts altres arxius del país que aquest any s'han coordinat, davant la situació de confinament.
Es tracta de crear una "Píndola d'Arxius", on un usuari valora el paper que realitzen els arxius.
L'ACBE ha comptat amb la participació de Joan Gay i Puigbert.
En Joan Gay és professor de l'ESMUC i de l'Institut de la Bisbal d'Empordà.
Ha realitzat la seva tesis doctoral i diversos estudis de musicologia a partir de documentació d'arxius.
Ha estat el tutor de diversos treballs de recerca de 2on de batxillerat realitzats a partir de documentació musical de l'Arxiu Comarcal del Baix Empordà.
Ha participat en diverses publicacions que aporten nous punts de vista sobre l'activitat musical a Catalunya.
Està molt interessat en la recuperació del patrimoni musical.
El dimarts 8 d'abril els alumnes de primer d'administratiu de l'Institut de la Bisbal visitaren les instal·lacions de l'arxiu i feren un taller de formació d'arxivística adaptat al seu nivell educatiu.
Aquest és el cinquè grup d'alumnes de l'Institut que han vingut al nostre centre per fer diverses activitats.
tres cursos de quart d'ESO, més de seixanta alumnes que feien recerca sobre personatges bisbalencs.
També el mes de febrer ens visitaren nou alumnes de primer de batxillerat que en l'assignatura d'economia van fer un petit taller per trobar informació sobre empreses de ceràmica bisbalenques.
L'Arxiu restarà tancat fins a nova ordre, segons l'evolució del Coronavirus
L'Arxiu Comarcal del Baix Empordà restarà tancat en compliment de les mesures preventives, de protecció i organitzatives preses en tot el país davant la situació generada pel coronavirus SARS_CoV-2, també dit COVID-19.
Podeu contactar a través del correu electrònic: [EMAIL]
Si teniu fotografies, vídeos, textos, dibuixos que mostrin l'excepcionalitat d'aquests dies...
El vostre material és la memòria social del futur.
Les vostres imatges poden ser molt importants per ajudar a documentar i explicar en el futur el moment excepcional en què ens trobem.
Des de l'Arxiu Comarcal del Baix Empordà iniciem una campanya de recollida de materials per documentar l'experiència col·lectiva que estem vivint.
Múltiples esdeveniments ens impacten aquests dies: el confinament, la malaltia, la solidaritat, l'angoixa per la situació econòmica, la buidor dels espais públics, la cancel·lació general de la nostra vida social..., tota la documentació que reculli aquestes experiències ens ajudarà a dibuixar la memòria social de la pandèmia de COVID19 a la comarca.
Els arxius públics, en tant que institucions que tenim per objectiu la preservació i la custòdia de la memòria col·lectiva, ens brindem a recollir les evidències d'un moment difícil com aquest per tal que, en el futur, puguem disposar d'una memòria social directament construïda per la ciutadania i no només per les institucions i pels mitjans de comunicació.
Documents analògics i digitals, textos personals (diaris de confinament, reflexions sobre la situació i vivències tant en fonts escrites com orals amb vídeo blogs o sonors), fotografies i vídeos creats per vosaltres i vinculats a la nostra comarca.
Per al material digital, tingueu en compte que els documents de conservació permanent han de ser de qualitat, per això cal que siguin les captures originals, que no hagin passat per missatgeries que comprimeixen la informació.
Qualsevol ciutadà que vulgui aportar la seva experiència personal.
Envieu els vostres materials digitals (a partir de 10MB per WeTransfer) a: [EMAIL]
Feu arribar els vostres documents analògics a l'Arxiu Comarcal del Baix Empordà, carrer Teatre Vell 8, 17100 La Bisbal d'Empordà.
A L'Arxiu Comarcal del Baix Ebre del 23 al 26 de juliol
En motiu de la propera Festa del Renaixement (del 23 al 26 de juliol) l'Arxiu ha preparat una exposició que porta per títol Una panoràmica de la Tortosa renaixentista.
L'objectiu de la mostra és atansar la imatge del que era la ciutat al segle XVI a la ciutadania i els visitants esporàdics.
Per aconseguir-ho s'utilitzen reproduccions de gran format dels dos dibuixos panoràmics que va fer l'artista flamenc Anton van de Wyngaerde per voluntat de Felip II.
Els dibuixos ens permeten identificar tot un seguit d'elements urbanístics, la ubicació dels quals avui en dia la podem copsar a partir d'una imatge actual que s'incorpora també a l'exposició.
A més a més, s'han escollit un total de 12 documents de les sèries històriques municipals, on s'especifica cadascun d'aquells elements dibuixats i fotografiats.
L'acte tindrà lloc als Reials Col•legis de Tortosa el dia 24 de juliol a les 20.30h
Enguany se celebra la 20a edició de la Festa del Renaixement, l'Ajuntament de Tortosa ha volgut incorporar, en els actes cerimonials que l'estructuren, a instància de l'Arxiu, el celebrat jurament dels arxivers.
Des del 1579 es va protocol·litzar el jurament dels tres arxivers de la ciutat, que es duia a terme tot seguit després del jurament dels procuradors i dels consellers, atès la importància d'aquell càrrec.
El jurament, que es farà amb tota solemnitat, front a l'armari de l'Arxiu de 1574, esdevindrà un dels referents anuals de la celebració, la qual cosa ajudarà a fer més visible i dignificar el paper dels arxivers.
L'acte tindrà lloc el proper 18 de desembre a les 20 hores
El proper dijous dia 18 de desembre a les 20 hores es presenta a la sala d'actes de la Cambra de Comerç de Tortosa el segon volum de la col·lecció d'àlbums fotogràfics "Finestres al passat", endegat per l'Arxiu Comarcal del Baix Ebre i sota l'autoria d'Albert Curto i Laura Tienda.
Aquest número, que porta per títol: José Daufí, retalls d'una postguerra, presenta l'obra d'un fotògraf especialment actiu en la dècada dels anys 1940 a Tortosa.
Els seus reportatges són, sens dubte, un dels testimonis gràfics més importants de la postguerra tortosina.
Seguint els paràmetres de contingut i estilístics de la col·lecció, s'han seleccionat un total de 40 imatges, que s'han documentat a fi de contextualitzar-les i identificar-les.
A més, a títol introductori, es presenta un perfil biogràfic del fotògraf i s'apunten les dades principals del seu fons fotogràfic.
El passat 29 de març el programa Magazine de Ràdio Bisbal es va dedicar a l'Arxiu Comarcal del Baix Empordà, l'únic equipament cultural de caire comarcal amb ple funcionament que té la ciutat de la Bisbal d'Empordà.
En un ambient distès i amb l'objectiu d'apropar l'arxiu als ciutadans, en la xerrada hi participaren Manel Magrinyà, director del programa, Jordi Frigola, historiador local i Toni Martí que conduí l'entrevista a la directora de l'arxiu, M. Teresa Solé.
El podeu escoltar clicant http://www.labisbal.cat/radio/ca/el_magazine.html? audio=387
S'ha fet donació d'uns 50.000 negatius, majoritàriament de la segona meitat del segle XX
El passat 18 de juny ingressaren a l'Arxiu Comarcal de la Bisbal d'Empordà els negatius de "Fotos Riera", segon establiment fotogràfic obert permanentment a la Bisbal d'Empordà des dels anys quaranta del segle passat.
Enric Riera era fill de família bisbalenca.
Va néixer a la Bisbal el 1907 i morí l'any 1967.
Durant la seva joventut, tingué inquietuds artístiques i cultivà diverses arts. Començà a treballar com a fotògraf a la seva ciutat l'any 1944.
L'any 1954 va tenir la seva primera càmera de pas universal, una Kodak Retina, amb la qual va poder immortalitzar tots els esdeveniments que succeïen a la Bisbal.
Exercia liberalment la seva professió, però també estigué molts anys treballant per encàrrec de l'Ajuntament de la Bisbal i d'altres ajuntaments de les rodalies.
La botiga era al carrer de la Riera, abans Joan Margall, i cap a l'any 1957, traslladà l'estudi al carrer Cavallers, 70-71.
Als anys seixanta es va comprar una tiradora en blanc i negre per revelats i va muntar el laboratori al mateix estudi.
A la seva mort, la seva filla Núria, juntament amb el seu marit, va continuar amb el negoci, que ha tancat recentment.
A ells s'ha d'agrair la donació del fons a l'Ajuntament de la Bisbal.
Ja es pot consultar el tercer grup de documents de l'exposició en línia "1714.
Testimonis de la Guerra de Successió als arxius del Baix Empordà"
L'exposició organitzada, pel grup d'Arxivers del Baix Empordà (ABE), es presentà el passat 13 de juny en un acte realitzat a la sala polivalent de l'Arxiu Comarcal del Baix Empordà, que fou també la presentació pública del grup de treball format per tots els arxivers de les administracions locals i l'Arxiu Comarcal del Baix Empordà.
L'activitat, que forma part dels actes del Tricentenari que es fan arreu de Catalunya, fou seguida per unes 30 persones.
Després de la presentació del grup i del blog, intervingueren dos historiadors que amb les seves conferències informaren del desenvolupament del conflicte a la nostra comarca.
La Guerra de Successió al Baix Empordà, fou el títol de la intervenció de Jordi Turró, que ens parlà de les causes generals de la guerra, així com dels fets i la de seva incidència a la comarca, i dels canvis experimentats en els municipis com a conseqüència de l'establiment del règim borbònic.
Jordi Frigola se centra en els fets que succeïren a la Bisbal d'Empordà.
Fins l'11 de setembre, cada dijous podeu trobar més testimonis documentals i fer el seguiment de l'exposició a http://arxiversdelbaixemporda.blogspot.com.es/